- Hindi News
- National
- बढ़ रही गर्मी, चुभने लगी तेज धूप, लोगों की प्यास बुझाने खोले जा रहे हैं प्याऊ
बढ़ रही गर्मी, चुभने लगी तेज धूप, लोगों की प्यास बुझाने खोले जा रहे हैं प्याऊ
महासमुंद| मार्च में सूरज की तेज गर्मी से दोपहरी तपने लगी है। बुधवार को दोपहर का तापमान 34 डिग्री सेल्सियस तक पहुंच गया। लोग चश्मा, टोपी, गमछा भी राहत पाने के लिए उपयोग में ला रहे है। सप्ताहभर से तापमान में लगातार इजाफा हो रहा है। तपती दुपहरी ने मौसम विज्ञानियों की चिंता बढ़ा दी है। तेज धूप के बाद पिछले वर्ष के मुकाबले औसत तापमान में 4 डिग्री की बढ़ोतरी से अनुमान लगाया जा रहा है। लोग जगह जगह चौक चौराहे में प्याऊ खोल रहे है। फरवरी के मध्य में ही तापमान 33 डिग्री को छू गया है, जो औसत तापमान 29 डिग्री से ज्यादा है।
ठंडे पानी के लिए सुराही और मटके की मांग बढ़ने लगी: गर्मी का प्रकोप बढ़ने के साथ ही बाजार में गरीबों का फ्रिज कहलाने वाले मटकों की बिक्री बढ़ गई है। बरोंडा बाजार के मटका विक्रेता राजेश प्रजापति के मुताबिक मटके खरीदने वालों की संख्या में साल दर साल गिरावट आ रही है। सुराही बेचने वाले राहुल प्रजापति व मुकेश प्रजापति ने बताया कि पिछले करीब दस दिन से पड़ रही गर्मी की वजह से मटकों की बिक्री बढ़ी तो जरूर है, लेकिन हर साल की तुलना में इसमें गिरावट आ रही है।
गर्मी के दस्तक के साथ मृग मरीचिका दिखाई पड़ रही है। मौसम पतझड़ की तरह बना हुआ है।
tgl_Latn sot_Latn hin_Deva hin_Deva hin_Deva hin_Deva hin_Deva